
	Παρουσίαση βιβλίου 
του Δρος Κώστα Παρασκευά
 Κυπριακό Συνταγματικό Δίκαιο Θεμελιώδης Δικαιώματα και Ελευθερίες
στο Σπίτι της Κύπρου 

Το Σπίτι της Κύπρου, το Τμήμα Νομικής του Πανεπιστημίου Κύπρου και ο εκδοτικός οίκος ΝΟΜΙΚΗ ΒΙΒΛΙΟΘΗΚΗ θα παρουσιάσουν την Τρίτη 26 Μαΐου 2015 και ώρα 18:30 στο Σπίτι της Κύπρου Ξενοφώντος 2Α, Σύνταγμα, το βιβλίο Κυπριακό Συνταγματικό Δίκαιο Θεμελιώδης Δικαιώματα και Ελευθερίες του Δρος Κώστα Παρασκευά, Λέκτορα Δημοσίου Δικαίου του  Τμήματος Νομικής του Πανεπιστημίου Κύπρου, Δικηγόρου.

Χαιρετισμό θ’ απευθύνουν: ο Πρέσβης της Κυπριακής Δημοκρατίας κ. Κυριάκος Κενεβέζος, η καθηγήτρια, Κοσμήτορας της Νομικής Σχολής του Πανεπιστημίου Αθηνών κ. Διονυσία Καλλινίκου και ο Αναπληρωτής Καθηγητής, Πρόεδρος του Τμήματος Νομικής του Πανεπιστημίου  Κύπρου, Διευθυντής της σειράς «Κυπριακό Δίκαιο: Θεωρία και Πράξη» κ. Νικήτας Χατζημιχαήλ.


Για το βιβλίο θα μιλήσει ο κ. Πέτρος Παραράς, Επίτιμος Αντιπρόεδρος του Συμβουλίου της Επικρατείας, Ομότιμος Καθηγητής Συνταγματικού Δικαίου του Πανεπιστημίου Θράκης.


Με την ευκαιρία της παρουσίασης του βιβλίου θα πραγματοποιηθεί συζήτηση με θέμα: Το Κυπριακό πρόβλημα ενώπιον των οργάνων του Στρασβούργου.

Οι εισηγήσεις θα γίνουν από τους:   Χρήστο Πουργουρίδη, Δικηγόρο, πρ. Πρόεδρο Επιτροπής Νομικών Θεμάτων και Ανθρωπίνων Δικαιωμάτων της Κοινοβουλευτικής Συνέλευσης του Συμβουλίου της Ευρώπης με θέμα: Το κυπριακό πρόβλημα ενώπιον της Κοινοβουλευτικής Συνέλευσης του Συμβουλίου της Ευρώπης, Κώστα Παρασκευά, Λέκτορα Δημοσίου Δικαίου του Τμήματος Νομικής του Πανεπιστημίου Κύπρου, Δικηγόρο με θέμα: Η απόφαση του ΕΔΑΔ για δίκαια ικανοποίηση στην Τέταρτη Διακρατική Προσφυγή της Κύπρου εναντίον της Τουρκίας, Πόλυ Πολυβίου, Δικηγόρο με θέμα: Η απόφαση του ΕΔΑΔ στην υπόθεση Δημόπουλος – Σκέψεις και Προβληματισμοί και Αχιλλέα Δημητριάδη, Δικηγόρο, Πρόεδρο Επιτροπής Ανθρωπίνων Δικαιωμάτων του Παγκύπριου Δικηγορικού Συλλόγου με θέμα: Οι υποθέσεις αγνοουμένων ενώπιον του ΕΔΑΔ – Επιτροπή Αλήθειας.


Της συζήτησης θα προεδρεύει ο κ. Χρήστος Ροζάκης, Ομότιμος Καθηγητής του Πανεπιστημίου Αθηνών, Πρόεδρος του Διοικητικού Δικαστηρίου του Συμβουλίου της Ευρώπης, πρ. Αντιπρόεδρος Ευρωπαϊκού Δικαστηρίου Ανθρωπίνων Δικαιωμάτων (ΕΔΑΔ).

